கேள்வி: ரவாங் - பொது பற்றி விளக்கவும்.
பதில்: அப்போதைய பிரித்தானிய மலாயாவில், இந்த ரவாங் நகரில் தான் முதன்முதலாக மின் இயற்றிகள் (''Electric Generators'') பயன்படுத்தப்பட்டன. உலகத் தமிழர்களிடையே புகழ்பெற்று விளங்கும் பத்துமலை கோயிலை உருவாக்கியவரும்; ஸ்ரீ மகாமாரியம்மன் திருக்கோவில், கோலாலம்பூர் தோற்றுவித்தவரும்; மலாயா ஈயச் சுரங்க உரிமையாளர்களில் முதல் தமிழருமான தம்புசாமி பிள்ளை (''K. Thamboosamy Pillay'') அவர்கள்தான் தம்முடைய ஈய சுரங்கத்தில் (''New Tin Mining Company'') முதன்முதலாக மின் இயற்றிகளைப் பயன்படுத்தியவர் ஆகும். மலேசியாவில் மின்சாரம் பெற்ற முதல் குடியிருப்பு வீடு ரவாங் பகுதியில் இன்றும் உள்ளது. 1894-ஆம் ஆண்டில், பிரித்தானிய மலாயாவில் முதல் மின் இயற்றி ரவாங் கோலா காரிங் சாலையில் (''Jalan Kuala Garing'') நிறுவப்பட்டது. ரவாங் ஈய நிறுவனத்திற்கு (''Rawang Tin Dredging'') சொந்தமான குடியிருப்பு. அந்த நிகழ்வே ரவாங் நகரத்தை மலேசியாவிலேயே மின்சாரம் பெற்ற முதல் இடமாக மாற்றி அமைத்தது.
கேள்வி: ரவாங் - மின்சாரத் தெரு விளக்குகள் குறித்து விரிவாக சொல்லுங்கள்.
பதில்: அது மட்டும் அல்லாமல், மின்சார தெரு விளக்குகளைக் கொண்ட முதல் நகரம்; மற்றும் மின்சாரத்தால் இயங்கும் விளக்குகள், மின்விசிறிகள் கொண்ட தொடருந்து நிலையம் ஆகியவற்றைக் கொண்ட முதல் நகரம் இதுவாகும். சிலாங்கூர் மாநிலத்தில் மட்டும் அல்லாமல்; மலேசியாவிலும் மிகப் பழமையான நகரங்களில் ரவாங் நகரமும் ஒன்றாகக் கருதப்படுகிறது. அந்த வகையில் மலேசியத் தமிழர்களின் வரலாற்றிலும் ரவாங் நகரம் தனி ஒரு வரலாற்றைப் பதிக்கின்றது.
கேள்வி: ரவாங் - சிலாங்கூர் உள்நாட்டுப் போர் குறித்து விரிவாக சொல்லுங்கள்.
பதில்: ரவாங் நகரம் 1825-ஆம் ஆண்டிற்கு முன்பாக உருவாகி இருக்கலாம் என்றும் அறியப்படுகிறது. சிலாங்கூர் மாநிலத்தில் ஈயச் சுரங்கத் தொழில் வளர்ச்சி கண்ட இரண்டாவது பகுதி ரவாங் ஆகும். பேராக் மாநிலத்தில் ஈயச் சுரங்கத் தொழில் வளர்ச்சி கண்ட அதே காலத்தில் ரவாங்கிலும் வளர்ச்சி அடைந்தது. 1860 - 1870-ஆம் ஆண்டுகளில் நடந்த கிள்ளான் போர் எனும் சிலாங்கூர் உள்நாட்டுப் போரின் (''Klang War - Selangor Civil War'') போது, துங்கு குடின் (''Tengku Kudin'') என்பவருடன் இணைந்த யாப் ஆ லோய் (''Yap Ah Loy'') கும்பல்கள் சையத் மசோர் (''Syed Mashor'') என்பவரின் படைகளைக் கோலாலம்பூரில் இருந்து விரட்டி அடித்தன. சையத் மசோரின் படைகள் வடக்கு நோக்கி தள்ளப்பட்டன.
கேள்வி: ரவாங் - ரவாங் அதிகாரப்பூர்வமற்ற எல்லை பற்றி நீங்கள் என்ன அறிந்துள்ளீர்கள்?
பதில்: 1871-இல் ரவாங் போர் (''Battle of Rawang'') நடந்தது. அந்தப் போரில், சையத் மசோரின் ஆதரவாளர்களும்; அவருக்கு விசுவாசமான சோங் சோங் (''Chong Chong'') என்பவரின் தலைமையிலான சீனக் கும்பல்களும், செரண்டா (''Serendah'') மற்றும் கோலா குபு பாரு (''Kuala Kubu Bharu'') நோக்கித் தள்ளப்பட்டனர். சுங் பியாங் (''Chung Piang'') தலைமையிலான யாப் ஆ லோய் ஆட்கள் ரவாங் நிலப் பகுதிகளைத் தக்க வைத்துக் கொண்டனர். இவ்வாறு தான், வடக்கு கிள்ளான் பள்ளத்தாக்கு (''Klang Valley'') ரவாங் ஓர் அதிகாரப்பூர்வமற்ற எல்லையாக மாறியது.